Document ID: /roh_data/filtered/fineweb-2-filterrobots_roh.jsonl.gz/17573

Ludvic Cathomen è naschì il 1826 a Breil, el era il segund dad indesch uffants. Cun quai che las perspectivas en patria n'eran betg fitg empermettentas è Ludivic Cathomen emigrà il 1860 ensemen cun auters Sursilvans èn l'America.
En sia autobiografia raquinta el dal viadi sur l'Atlantic furibund, da New Orleans ed ils 1'900 kilometers en bartga si per il Mississippi. A Stillwater en il stadi da Minnesota ha el lavurà l'emprim temp sco lainari e famegl. Adolf Collenberg preschenta en trais parts sequenzas da l'istorgia interessanta e divertenta da Ludvic Cathomen.